Here is a page extracted from Wikipedia that may contain CSS, HTML, and a lot of unformatted text.

Title: Falla (cheolochía)
Content: Una falla ye en cheolochía una superficie de trencadura tectonica plana en a que os bloques rocosos contigos s'han eslizau paralelament a la superficie que los desparte.

Bi ha diferents tipos de fallas: fallas normals, fallas inversas, fallas transcurrents, fallas listricas, ecetra. As fallas pueden asociar-sen en fuesas tectonicas y en horsts tectonicos.

Lo movimiento de bloques d'una falla puet producir tierratremols y representar un risgo sismico. Dimpués d'un movimiento de falla puede formar-se en superficie un frontón de falla.

Frontón de falla 

Un frontón de falla ye un escalón topografico produciu por lo movimiento relativo entre los dos bloques de falla. L'altaria de lo frontón ye igual a la component vertical de lo salto de falla.

En un frontón de falla la topografía cambia de sopetón con formas rectilinias y planas en perspectiva frontal. La erosión tiende a fer desapareixer luego las diferiencias topograficas entre lo bloque levantau y lo fundiu erosionando antes en primero.

Fallas de los Pireneus 

Falla nordpirenenca.

Fallas de lo Sistema Iberico 

Falla de Calamocha.
Falla de Concut.
Falla de Datos.
Falla d'Exarc.
Falla sud-valenciana.

Fallas luent de lo dominio lingüistico de l'aragonés 
Falla transformant d'Azores-Chibraltar.
Falla de Carboneras.
Falla d'Argentat.
Falla nordanatoliana.
Falla de Sant Andreu.

Se veiga tamién 
 Cabalgamiento.
 Plego (cheolochía).

Referencias

Bibliografía 
 Francisco Anguita Virella, Fernando Moreno Serrano: Geología. Procesos Internos. Edelvives. Madrit 1978.
 Francisco Anguita Virella, Fernando Moreno Serrano: Procesos Geológicos Internos. Editorial Rueda. Madrit 1991.

Fallas